הצעת חוק פרטית | חוק התקנת רשת אינטרנט אלחוטית בבניינים ממשלתיים וציבוריים חוק חדש | כנסת פתוחה
חוק התקנת רשת אינטרנט אלחוטית בבניינים ממשלתיים וציבוריים חוק חדש
הצעת חוק פרטית, מספר חוברת: פ/2920
פ/2920/18
הצעת חוק התקנת רשת אינטרנט אלחוטית בבניינים ממשלתיים וציבוריים, התשע"א–2011
מטרהמטרת חוק זה להסדיר הקמת תשתית אינטרנט אלחוטית בבניינים ציבוריים שנועדו למתן שירות ציבורי. הגדרות 2.בחוק זה, "בניין ציבורי" – בניין או חלק מבניין המשמש משרדי ממשלה, משרדי רשויות מקומיות וכל בנין אחר הנועד למתן שירות ציבורי, להוציא בניין או חלק מבניין שאינו נועד להיות פתוח לקהל.התקנת רשת אינטרנט אלחוטית3.בשטח בניין ציבורי תותקן רשת אינטרנט אלחוטית שתהיה נגישה לציבור ללא תשלום. תקנות4.שר המדע והטכנולוגיה ממונה על ביצוע על חוק זה, והוא רשאי באישור ועדת המדע והטכנולוגיה של הכנסת, להתקין תקנות לביצועו.
מטרת הצעת החוק לחייב התקנה של רשת אינטרנט אלחוטית בכל בניין ציבורי המשמש משרדי ממשלה, רשויות מקומיות או בכל בנין אחר הנועד למתן שירות לציבור, וזאת לרווחת הציבור הפוקד את הבניין. במבנים אלה, המשמשים גופים ממשלתיים וציבוריים, ניתנים שירותים שונים לציבור הרחב, ולכן פוקדים אותם מדי יום אלפי אנשים. כיום, מרבית האנשים מצוידים באמצעים טכנולוגיים מתקדמים המאפשרים חיבור לרשתות אינטרנט אלחוטיות, כגון מחשבים ניידים וטלפונים חכמים. אין סיבה שציבור הפוקד בניינים ציבוריים ייאלץ לגלוש באינטרנט באמצעות פורטל סלולארי של חברות הסלולר, שעלות השימוש בו גבוהה מאוד, כאשר בחלק מהבניינים כבר קיימת תשתית אינטרנט אלחוטית לשימוש פנימי. על פי המוצע, הציבור הרחב, אשר פוקד את הבניינים האלה לשם קבלת שירות כלשהו, יוכל ליהנות משירותי גלישה דרך הרשת האלחוטית, ולהיעזר באינטרנט האלחוטי בבניין לשם קבלת השירותים אותם מציע המשרד.
חוק דומה הוגש לפני כמה שבועות בארה"ב, לפיו יש להתקין רשת אינטרנט אלחוטית בכל הבניינים הפדראליים בארה"ב. מדובר בלמעלה מ-9,000 בניינים והעלות המשוערת של הפרויקט עומדת על כ-15 מיליון דולר. בניגוד למצב בארה"ב, בישראל מדובר בכמה מאות בניינים בלבד אשר ברובם קיימת כבר תשתית אינטרנט קווית או אלחוטית, ולכן לא מדובר בהצעת חוק בעלות משמעויות תקציביות.
הצעת חוק התקנת רשת אינטרנט אלחוטית בבניינים ממשלתיים וציבוריים, התשע"א-2011 של חה"כ מאיר שטרית (פ/2920) החלטה מספר חק/2417 של ועדת השרים לענייני חקיקה מיום 12.02.2012 אשר צורפה לפרוטוקול החלטות הממשלה וקבלה תוקף של החלטת ממשלה ביום 01.03.2012 ומספרה הוא 4325(חק/2417).
בהתייחס להצעת חוק התקנת רשת אינטרנט אלחוטית בבניינים ממשלתיים וציבוריים, התשע"א-2011 של חה"כ מאיר שטרית (פ/2920), לדחות בשבועיים את המשך הדיון בהצעה על מנת לאפשר למשרדי הממשלה ולגורמים הממשלתיים הנוגעים בדבר לבחון כיצד ניתן ליישם את נושא ההצעה שלא באמצעות החקיקה.